મુંબઇ, 5 જૂન : આજે શેર બજારે નીચલા સ્તરે નોંધનીય વધારો દર્શાવ્યો હતો. જેના કારણે બજાર 1 ટકાના વધારા સાથે બંધ રહ્યું હતું. આજે બોમ્બે સ્ટોક એક્સચેન્જ (બીએસઇ)નો સૂચકઆંક સેન્સેક્સ 214 પોઇન્ટ વધીને 25,019ના સ્તરે જ્યારે નેશનલ સ્ટોક એક્સચેન્જ (એનએસઇ)નો સૂચક આંક નિફ્ટી 72 અંક વધીને 7,474ની સપાટીએ બંધ રહ્યા હતા. આજે મિડ કેપ અને સ્મોલ કેપ શેરમાં 1થી 1.5 ટકાનો વધારો જોવા મળ્યો હતો. આજે પહેલીવાર સેન્સેક્સ 25,000ની સપાટી વટાવીને બંધ રહ્યો હતો.